DELTA ยอดขายสินค้า-บริการเพิ่ม ดันกำไร Q1 แตะ 3.61 พันล้านบาท
DELTA ยอดขายสินค้า-บริการเพิ่ม ดันกำไรไตรมาส 1/66 แตะ 3.61 พันล้านบาท โต 30% จากไตรมาส 1/65 อยู่ที่ 2.78 พันล้านบาท
DELTA ยอดขายสินค้า-บริการเพิ่ม ดันกำไรไตรมาส 1/66 แตะ 3.61 พันล้านบาท โต 30% จากไตรมาส 1/65 อยู่ที่ 2.78 พันล้านบาท
26 เม.ย. 2566

บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA รายงานผลการดำเนินงานไตรมาส 1 สิ้นสุดวันที่ 31 มีนาคม 2566 ดังนี้

โดยกำไรสุทธิไตรมาส 1/66 มีกำไรเพิ่มขึ้นเนื่องจากยอดขายสินค้าและบริการในไตรมาส 1/66 อยู่ที่ 32,294 ล้านบาท เพิ่มขึ้นร้อยละ 31.2 จากไตรมาส 1/65 เนื่องจากความต้องการของลูกค้าที่สูงขึ้นอย่างมากของกลุ่มโซลูชั่นสำหรับยานยนต์ไฟฟ้า (Electric Vehicle Solutions) กลุ่มผลิตภัณฑ์ระบบอัตโนมัติสำหรับภาคอุตสาหกรรม (Industrial Automation) ขณะที่กลุ่มพัดลมและระบบจัดการความร้อน(Fan &amp; Thermal Management) มีอัตราการเติบโตในระดับปานกลาง
เช่นเดียวกับ กลุ่มผลิตภัณฑ์โครงสร้างพื้นฐาน (Infrastructure) รวมถึงกลุ่มผลิตภัณฑ์Cloud Storage และผลิตภัณฑ์ที่เกี่ยวข้องกับ Data Center ซึ่งมียอดขายเติบโตจากปีก่อนหน้าแต่ชะลอตัวลงจากฐานสูงในไตรมาส 4/65  สืบเนื่องจากปัจจัยกดดันของสภาวะเศรษฐกิจโลกในปีนี้ยังมีความไม่แน่นอน ส่งผลให้กลุ่มบริษัทเทคโนโลยีและองค์กรเพิ่มความระมัดระวังในการบริหารเงินลงทุนและค่าใช้จ่ายด้านเทคโนโลยีสารสนเทศ